
REZUMATUL CURSULUI 


I. Obiectul psihologiei sociale. 


Ne-am obişnuit să considerăm, aşa cum arăta Serge Moscovici, că există un pact de 
separare, pact ce atribuie individul psihologiei, iar societatea - sociologiei. Pe de o parte, acestă 
viziune este justificată din rațiuni didactice şi chiar metodologice, căci orice analiză implică un 
proces de abstractizare. 

Real însă, individul se formează ca om doar în cadrul contextului sociocultural, la ale cărui 
norme şi valori va continua să se raporteze pe parcursul întregii sale vieţi, iar în mintea sa 
întotdeauna un altul va exista ca reper, ca model sau ca oponent. Societatea este, la rându-i formată 
din indivizi care interacționează, care îşi propun scopuri şi acţionează pentru atingerea lor, care se 
asociază, cooperează sau sunt în conflict. Specific psihologiei sociale este faptul că propune o altă 
grilă de lectură, abordând concomitent ambii termeni ai cuplului individ — societate. 

lată cum psihologicul şi socialul se întrepătrund pentru a da naştere unei noi realități: 
fenomenele psihosociale. Obţinerea fenomenului psihosocial implică nu doar alăturarea ori 
însumarea celor doi termeni, ci o sinteză a acestora, în urma interacțiunii dintre psihologic şi social 
rezultând efecte care nu se găsesc în nici una dintre premise. 

Aşadar, psihologia socială este o disciplină de hotar sau o ştiinţă — punte, iar obiectul său îl 
constituie omul relațional, deoarece se găseşte în raporturi de comunicare şi interacțiune, cu alți 
indivizi, cu grupuri şi cu mediul cultural — ideologic în care evoluează. 

Vă propun două definiţii ale psihologiei sociale, pima aparţinând unui clasic al domeniului — 
Muzafer Sherif, iar cea de a doua marelui personolog american G.Allport . 


e Psihologia socială reprezintă studiul ştiinţific al experienţei şi conduitei indivizilor în relaţie cu 
stimulii din mediu. 

e Psihologia socială examinează şi explică modul cum gândirea, sentimentele şi conduitele 
indivizilor sunt influențate de prezenţa actuală, imaginată sau implicită a altora. 


Cum fenomenele de interacţiunea şi influenţa se petrec în contexte umane concrete, căci nu 
există raporturi fără suporturi, vom realiza analiza fenomenelor psihosociale pe patru nivele ( 
conform cu nivelele de analiză propuse de prof. Pantelimon Golu ): 

1. Nivelul persoanei 

2. Nivelul relaţiilor interpersonale 

3. Nivelul microgrupurilor 

4. Nivelul grupurilor mari. 

Înainte de a face aceste analize, considerăm necesară incursiunea istorică pentru înţelegerea 
modului în care s-a edificat acest nou domeniu al cunoaşterii. 


II. Scurt istoric al psihologiei sociale. 


Psihologia socială are un lung trecut în întrebările filosofice preştiinţifice privind problemele 
omului în societate. Întrucât însă, este vorba despre intuiţii privind natura socială a omului, prezente 
în operele marilor gânditori încă din antichitate, dar foarte departe de maniera actuală de 
conceptualizare, numim această lungă perioadă preistorie. 

Încercarea de a descoperi geneza fenomenelor psihosociale şi-a găsit locul în interesul manifestat de 
diverşi specialişti pentru a înţelege fenomenele psihice implicate în cultura şi comportamentul 
grupurilor sociale mari — mulțimi, colectivităţi, naţiuni, popoare. 

În spaţiul culturii germane, acest interes apare manifest la Moritz Lazarus (antropolog) şi 
Hermann Steinthal (lingvist). Cei doi consideră că sufletul unui popor se manifestă prin limbă, 
mituri şi obiceiuri, astfel că prin studiul culturii se poate ajunge la psihologia popoarelor. Cel care 
ilustrează exemplar această orientare este W.Wundt, fondatorul primului laborator de psihologie 
experimentală şi totodată autorul unei monumentale opere — Volkerpsychologie (Psihologia 
Popoarelor) — lucrare în 10 volume, în care realizează istoria comparată a culturii, fiind aduse în 
discuţie numeroase elemente de etnografie. 

Wundt considera că psihologia socială trebuie să studieze sufletul colectiv, care are tot atâta 
realitate ca şi sufletul individual. 

Cam în aceeaşi perioadă, în Franţa, G.Tarde publică Legile imitației (1890) — considerând 
imitația fundamentul vieţii sociale, mecanism care asigură difuzarea noului. Acelaşi mecanism, 
imitaţia prin contagiune, cu sens negativ însă, apare ca fiind responsabil de modificările 
comportamentului indivizilor în starea de mulțime. Este vorba despre un alt mare autor francez, 
Gustav Le Bon — Psihologia mulțimilor ( 1895). 

Nu pot fi ignorate ideile de psihologie socială ale lui E.Durkheim, creatorul şcolii sociologice 
franceze, oponent al gândirii lui Tarde. 

Totuşi, un domeniu iese din sfera speculaţiei şi intră în aceea a ştiinţei atunci când începe să 
experimenteze. Este meritul americanului Norman Triplett de a fi introdus psihologia socială pe 
calea experimentării, cu studiile din 1897 privind influenţa socială manifestată sub forma facilitării 
sociale (această sintagmă îi aparţine lui Floyd Allport, 1924). 

La începutul sec.XX apar primele cărți consacrate expres psihologiei sociale: An 
Introduction to Social Psychology (1908), aparţinând englezului William Mc Dougall şi Social 
Psychology: An Outline and a Sourceboock, scrisă de americanul Edward Ross, carte apărută tot în 
1908. 

Un nume important în primele decenii de viaţă ale psihologiei sociale ştiinţifice este Floyd 
Allport, care publică în 1924 un manual ce-şi întemeiază analizele, în cea mai mare parte, pe studii 
experimentale. 


Ceea ce numim perioada clasică în psihologia socială debutează cu două experimente 
importante: experimentul lui Sherif privind efectul autocinetic, experiment considerat drept 
prototipul procesului psihologic de formare a unei norme în grup (1935) şi cel efectuat de Kurt 
Lewin şi colaboratorii săi asupra climatelor de conducere. În 1943 se înfiinţează, sub conducerea 
lui Lewin Centrul de Cercetări pentru Dinamica Grupurilor. 

O nouă etapă în devenirea psihologiei sociale poate fi localizată între anii 1945 — 1970, baza 
pe care se dezvoltă domeniul în această perioadă fiind comanda socială, nevoia de cunoştinţe 
practice necesare administraţiei, armatei, propagandei, fluxului afacerilor. 

Continuator al lui Sherif, Solomon Asch realizează studii asupra percepţiei persoanei şi 
asupra conformismului. El publică în 1952 o Psihologie Socială prin care caută să impună 
abordarea gestaltistă a fenomenelor psihosociale. 

Cel care marchează psihologia socială a deceniilor VI şi VII este Leon Festinger, cu teoria 
comparării sociale şi teosia disonanţei cognitive. 

Studiul atitudinilor, ce a debutat în perioada anterioară cu inventarea scalelor pentru 

măsurarea acestora ( Louis L. Thurstine şi Rensis Lickert), ia amploare acum prin liderul şcolii de la 
Yale, Carl Hovland, interesat de efectele diferitelor componente ale procesului persuasiunii şi a 
schimbării atitudinilor pe acestă cale. 
Perioada modernă (sfârşitul deceniului VII al secolului trecut) este o perioadă a expansiunii, dar şi a 
tensiunilor. Pe de o parte sunt inaugurate acum noi domenii ale psihologiei sociale: reprezentările 
sociale şi influenţa minoritară (S.Moscovici), comportamentul prosocial (B.Latane şi J.Darley), 
identitatea personală (E.Erickson), identitatea socială  (H.Tajfel), atracția interpersonală ( 
E.Berscheid şi E. Walster ), ş.a.. Pe de altă parte, mijlocul deceniului al VII — lea este marcat de o 
criză a psihologiei sociale, printre ale cărei cauze se situzează: lipsa integrării teoretice, critica 
statutului de ştiinţă al disciplinei, critica metodelor folosite, contaminarea ideologică, etc. Dar criza 
nu a însemnat întreruperea sau diminuarea ritmului de publicare a studiilor empirice. În această 
perioadă, Fritz Heider propune teoria atribuirii, teorie care doreşte să explice procesul prin care 
individul dă un sens comportamentelor celorlalți. 

Tot acum se dezvoltă cercetările asupra comportamentului de ajutorare, asupra agresivităţii, 
a stereotipiilor şi discriminării intergrupuri, ceea ce arată impactul redus al crizei în ceea ce priveşte 
diversificarea intereselor de cercetare şi cantitatea studiilor. 

Perioada contemporană a suferit repercusiunile crizei, în principal sub aspect metodologic. 
Astfel, deşi poziţia dominantă a metodei experimentale nu poate fi pusă la îndoială, ultimele decenii 
au făcut să apară alternative radicale la psihologia socială tradițională. Printre acestea se numără 
construcționismul social, analiza discursului, psihologia umanistă. 

După 1990 au apărut noi orientări teoretice, s-au accentuat unele tendinţe. Asistăm la un 
reviriment al psihologiei sociale europene. Colaborarea Vest — Est în proiecte de cercetare ştiinţifică 
a devenit o practice. 

Pentru România prăbuşirea sistemului comunist a însemnat dezideologizare şi conectarea la 
fluxul metodologic şi teoretic din Occident. 


III. Psihologia socială în România. 


Psihologia socială la noi în ţară îşi are începuturile, la fel ca şi pe alte meleaguri, 
într-o serie de constatări intuitive, informaţii empirice ale indivizilor despre ei înşişi şi despre alţii, 
acestea fiind acumulate într-un soi de înţelepciune populară. Elemente incipiente se 
găsesc în lucrări de filosofie, etică, istorie, etnologie, beletristică, folclor. 
Sistematizarea izvoarelor duce la următoarea preuzentare a surselor : 
1. Cărţi de comportament — apărute în istoriografie încă din sec. XV — XVI, cum este cazul 
cărţii “ învăţăturile lui Neagoe Basarab către fiul său, Teodosie” 
2. Elaborările cronicarilor români din sec. XVI — XVII — D.Cantacuzino, G.Ureche, N. Costin, 
D. Cantemir, etc. 
3. Cărțile de călătorie. 


A doua jumătate a sec. XIX este marcată de cristalizarea reflecţiei psihosociale româneşti, 
datorată în special contribuţiei unor gânditori ca: A.D.Xenopol (ideea nevoii de afirmare colectivă), 
N.Vaschide (o analiză a fenomenelor de imitație, corectând limitele teoriei tardiene), D.Drăghicescu 
(viziunea dinamică, interacționistă între individ şi societate), C.R. Motru (vorbeşte despre sufletul 
colectiv ca mod de înfăţişare a unui popor în faţa altuia). 

În această perioadă, pe care o considerăm clasică, Mihai Ralea susţine la Universitatea din 
Bucureşti un Curs de psihologie socială, ce va fi multiplicat. În aceiaşi ani îşi desfăşoară activitatea 
de cercetare psihosocială FI.Ştefănescu — Goangă, L.Bologa, D. Tudoran, C.Sudeţianu, Al.Roşca. 
Sunt publicate lucrări privind psihologia martorului şi a mărturiei, psihologia reclamei, a 
conducerii, a opiniei publice. 

În anul universitar 1947 — 1948 Al.Roşca predă un curs de psihologie socială experimentală. 

În perioada modernă (1961 — 1989), în momentele de relaxare ideologică, în ţara noastră s-au 
făcut cercetări de psihosociologie concretă şi au apărut lucrări teoretice care îşi păstrează şi azi 
valabilitatea. Mihai Ralea şi Traian Herseni propun o teorie psihosociologică a succesului ( 1964) şi 
publică Introducere în psihologia socială (1966). 

În anul universitar 1965 — 1966 se reintroduce cursul de psihologie socială la Universitatea din 
Bucureşti, susţinut de Pantelimon Golu, a cărui Psihologie socială va apărea în 1974. În acelaşi an, 
la Institutul de Psihologie al Academiei ia fiinţă un sector de psihologie socială sub conducerea lui 
Traian Herseni. 

Fenomenele şi procesele cercetate cu predilecție în etapa modernă a psihologiei sociale la noi, 
au fost: condiționarea socială a personalităţii, dinamica grupurilor, relaţiile în grupurile de muncă, 
intercunoăşterea, relaţiile interpersonale, creativitatea individuală şi de grup. 

După anul 1990 psihologia socială contemporană înregistrează un reviriment atât în plan 
teoretic, dar mai ales în ceea ce priveşte cercetarea concretă, experimentală şi de teren. 


IV. Persoana în psihologia socială. 


Pentru psihologia socială este foate importantă observarea faptului că procesele psihice nu 
există ca enități separate, autonome , ci aparţin unui om concret. Persoana contează ca loc de 
geneză a fenomenelor psihice, cadru de referinţă, reperul ce conferă identitate fenomenelor psihice. 

Termenul vine din latinescul persona, desemnând : 

- masca pe cae o purta actorul în timpul interpretării rolului 

- rolul interpretat 

- actorul ce joacă rolul 

- personaj cu sens de valoare socială 

Comună acestor accepţiuni este o anumită caracteristică a omului ca persoană — rolul său, 
funcţia sa socială. 

Pentru psihologia socială este importantă înţelegerea persoanei ca sistem deschis, aflat în 
interacțiune cu mediu natural şi socio — cultural. Situaţiile de interacțiune au proprietatea de a ne 
modela, a ne solicita să le răspundem, a ne provoca să ne obiectivăm. Reacţionând sub imperiul 
solicitărilor omul se angajează într-o relație foarte complexă de roluri şi funcțiuni sociale, de relaţii 
ŞI raporturi ce-şi pun amprenta asupra psihologiei sale. Manifestarea individului în regim de sistem 
deschis se exprimă în psihologia socială prin două fenomene strâns legate între ele — conceptele de 
rol şi statut. Statutul şi rolul persoanei sunt două noţiuni corelative, exprimând aspecte ale dinamicii 
comportamentale generate de relația dintre persoană şi situaţie. 


1 Statutul persoanei. 

Reflectă faptul că în grupuri şi colectivități comportamentele persoanelor se diferențiază 
potrivit poziţiilor, funcţiilor şi locurilor pe care le ocupă acestea în cadrul anumitor structuri şi 
situaţii sociale. 

Statutul exprimă o poziție de bază a persoanei în structura socială, poziţie ce poate fi 
raportată la un rang mai coborât sau mai înalt şi care răspunde unui ansamblu de reguli şi obligaţii. 


În concepția lui J.Stoetzel statutul reprezintă un ansamblu de comportamente la care cineva 
se poate aştepta în mod legitim din partea altora. Astfel, statutul de profesor mă îndreptăţeşte să mă 
aştept la o sumă de comportamente din partea sudenţilor mei deferenţă, ascultare, respect, etc.), a 
colegilor mei, a superiorilor, a celorlaţi membri ai societății, pentru care statutul de cadru didactiv 
universitar are o anumită semnificaţie. Fiecare individ deţine, în orice societate, cel puţin o poziţie 
din care derivă anumite drepturi şi îndatoriri. De regulă însă, el ocupă mai multe poziţii. Astfel, poţi 
fi concomitent profesor, fiu sau fiică, părinte, membru al unui club sportiv sau ansamblu artistic, 
etc. 

Grupurile sociale se prezintă ca organizări complexe, ca enorme reţele de poziţii, unde toate 
elementele componente se află în interrelaţie, statutele reprezentând cele mai mici elemente 
componente ale unui grup organizat în vederea atingerii unui scop comun. 

Distingem statute prescrise — de exemplu vârsta sau sexul şi statute câştigate — de exemplu, 
acela de lider. 

Funcţia statutului reprezintă contribuţia pe care fiecare poziţie recunoscută ca atare de 
membrii grupului social o aduce la atingerea scopurilor de grup. Evident, funcţia unui statut poate 
diferi foarte mult în contexte sociale diferite (gândiţi — vă la statutul femeii în societatea occidentală 
faţă de societatea musulmană, sau la statutul cadrului didactic în România actual, comparativ cu 
perioada interbelică, de exemplu). 

Desemnând şi delimitând comportamentele pe care individul, în virtutea poziţiei sale socio — 
profesionale este îndreptăţit să le pretindă de la ceilalți, statutul dă definiţia socială a persoanei. 


2 Rolul persoanei 

Aşa cum am arătat anterior, rolul este un concept corelat celui de statut, datorită faptului că 
din orice poziţie socială decurg relaţii de reciprocitate şi complementaritate. Semnificaţia unei 
poziţii rezidă atât în comportamentele pe care ocupantul ei este îndreptăţit să le aştepte dela ceilalți 
cât şi reciproc — comportamentele pe care ceilalți le aşteaptă, în mod legitim, de la persoana aflată 
în poziţia respectivă. Astfel, rolul apare ca reversul statutului — dacă în virtutea statutului de 
profesor eram îndreptăţită să mă aştept la ascultare şi respect din partea studenţilor, în virtutea 
rolului am obligaţia de a-i învăţa, a-i încuraja sau sancţiona, etc. 

După expresia lui R. Linton rolul reprezintă expresia dinamică a statutului. Plasându-se 
social spre psihologic. Vorbim, în acest sen,s despre subprocesele de rol — perceperea, înţelegerea, 
acceptarea şi adoptarea rolului. Primele două subprocese sunt de factură cognitivă, referindu-se la 
modalitatea în care cineva ia act de prescripțiile rolului şi la meniera în care le procesează. 
Acceptarea şi adoptarea rolului constituie dimensiunea atitudinal — aptitudinală (cum mă raportez la 
respectivul rol şi cum îl transpun în practică). Înţelegem astfel de ce, deşi prescripţiile unui anumit 
rol sunt aceleaşi pentru toţi cei care trebuie să şi-l asume, maniera de interpretare a acesuia va fi 
absolut unică. (toţi profesorii au printre obligaţiile lor pe aceea de a transmite cunoştinţe, dar modul 
de predare şi felul în care se raportează la discipolii lor sunt unice). 


3 Conflictul de rol 

Această sintagmă se aplică deopotrivă conflictelor ce iau naştere în cadrul aceluiaşi rol, prin 
incompauibilitatea prescripţiilor acestuia (conflict intrarol) sau între diverse roluri pe care un individ 
le poate deţine (conflict interrol). 

În cazul conflictului în cadul aceluiaşi rol ne referim, de exemplu, la situaţia în care două 
sau mai multe comportamente cerute de rol par sau sunt incompatibile pentru persoana în cauză — ca 
de pildă, necesitatea de a stabili regului, a pune limite, a sancţiona dar şi aceea de a arăta afecţiune 
şi a oferi suport moral copiilor ( comportamente cerute de rolul de părinte ). 

Conflictele interrol sunt determinate de mai mulţi factori : 

- proliferarea rolurilor în societatea contemporană — de exemplu, necesitatea de a fi, în 

acelaşi timp femeie de carieră, mamă, soţie, fiică, prietenă, etc. 


-  inconsistenţa sau echivocul poziţiior şi al modelelor de rol corelative ( în această situaţie 
se află toate poziţiile de intersecţie, fie că apar între două culturi, două clase de vârstă, 
două grupuri profesionale, etc. ) 

- articularea deficientă a funcţiilor : cazurile de interferenţă a posturilor într-o organizație 
socială aflată în transformare. 

Ca modalităţi de rezolvare a acestor conflicte avem la îndemână trei modalităţi : 

- opțiunea —a alege un rol şi a renunţa la altul ( altele ); 

- compromisul — stabilind fie o ierarhie între prescripţii, fie o alternanță a rolurilor; 

- inovația — promovarea unui nou tip de rol care ar permite concilierea aşteptărilor 
contrare; 


V. Construcţia socială a eului 


Deşi eul este nucleul personalităţii, cel care ne dă sentimentul identităţii de-a lungul vieţii în 
ciuda diversităţii contextelor pe care le traversăm şi este cu predilecție obiectul de studiu al 
personologiei, totuşi nu putem face abstracţie de faptul că el se construieşte în şi prin interacțiune cu 
ceilalți. Pentru a vedea că eul este un construct social va trebui să ne aplecăm asupra surselor de 
cunoaştere de sine din punctul de vedere al psihologiei sociale, sau mai bine zis al cogniţiei sociale, 
fiind vorba despre informaţiile, atitudinile şi credinţele pe care o persoană le are despre sine. 

e O primă modalitate de cunoaştere este evaluarea reflectată. O parte a modului în care ne 
percepem este determinată de modul în care o fac ceilalți şi de feedback-ul pe care îl 
primim de la aceştia. Este probabil prima dintre modalităţile de autocunoaştere puse în joc 
încă din copilărie, membri familiei fiind în cea mai mare parte răspunzători de imaginea de 
sine pe care şi-o formează viitorul adult. 

Etichetări ca slab, neîndemânatic, bleg sau prost vor fi cu greu îndepărtate şi oricum, 

individul va depune eforturi mari toată viaţa lui pentru a demonstra că lucrurile nu stau aşa. 

e O altă modalitate de autocunăaştere este compararea socială. Este o tendinţă firească şi 

spontană de a ne raporta la trăsăturile, abilitățile şi realizările celor din jur pentru a ne face o 
idee despre locul pe care îl ocupăm în societate. 
Teoria comparării sociale a fost propusă de către Leon Festinger, care afirma că dobândim 
informaţii despre noi înşine comparându-ne calitățile cu aceleaşi calităţi întâlnite la cei din 
jur. Cu amendamentul că astfel de persoane trebuie să fie similare şi relevante pentru cel 
care se evaluează. Compararea socială poate avea două sensuri : în sus, când ne evaluăm 
prin comparaţie cu cineva mai bun decât noi, ca imbold pentru a ne perfecționa respectiva 
calitate — sau în jos, modalitate pe care o folosim pentru a ne creşte stima de sine. 

e O altă modalitate de autocunoaştere este aceea a internalizării rolurilor despre care am 
discutat anterior.Este evident faptul că oamenii achiziţionează informaţii despre ei înşişi şi 
prin efectuarea comportamentelor prescrise de rolurile sociale. 

Acest fapt este posibil datorită generalizării comportamentelor asociate rolului 

respectiv şi în alte situaţii (fapt extrem de evident atunci când cineva este taxat ca având o 
deformaţie profesională ). 


Conceptul de sine se studiază însă nu doar prin prisma cogniţiei, ci şi a afectivității - 
componenta stimei de sine ( self — esteem ).Cuvântul stimă provine din latinescul aestimare, având 
sensul de apreciere. Astfel, când vorbim despre stima de sine ne referim la aprecierile pozitive sau 
negative pe care le fac oamenii despre ei înşişi. Deşi este supraevaluat, cel puţin în cultura 
americană, rolul gândirii pozitive şi al modalităţilor în care aceasta se poate antrena, nu e mai puţin 
adevărat că felul în care gândeşti despre tine afectează modul în care simţi despre tine şi în fine, 
modul în care te simţi. 

Astfel, există un cerc vicios în care stima de sine scăzută ne introduce, ea atrăgând după sine 
expectaţii negative (nu sunt în stare), efort scăzut şi anxietate înaltă, eşec, autoblamare, după care 
întreg acest parcurs se reia. 


VI. Percepția socială şi teoriile atribuirii 


Am văzut cum, prin reflectare, prin interpretarea rolurilor şi prin interacțiunea cu alți oameni 
ajungem să ne cunoaştem pe noi înşine. Este momentul să ne întrebăm cum ajungem să-i cunoaştem 
şi înţelegem pe ceilalți. 

Teoriile atribuirii reprezintă un termen generic pentru un grup de teorii care descriu modul în 
care omul obişnuit interpretează comportamentul social al unei persoane. O notă comună a acestor 
teorii va fi ipoteza că există cadre clare ce definesc psihologia simțului comun, cu ajutorul căreia 
omul obişnuit înţelege şi dă sens realităţii. 


1 Teoria lui Fritz Heider (The Psychology of Interpersonal Relations). 

Pentru Fritz Heider, pionierul acestui domeniu, atribuirea este “procesul prin care omul 
intuieşte realitatea, o poate prezice şi stăpân „ (1958). 

Psiholog de orientare gestaltuistă, Heider atrăgea atenţia asupra faptului că, pentru omul 
obişnuit lumea trebuie să aibă sens, adică să fie percepută ca stabilă, predicuibilă şi prin aceasta, 
controlabilă. Cum altfel ne-am putea orienta într-un mediu care este în continuă schimbare ? 

Omul obişnuit este privit ca un soi de om de ştiinţă intuitiv sau spontan; astfel, în viaţa de 
toate zilele, ca şi în ştiinţă, indivizii uzează de teorii, de ipoteze, de principii de concordanţă ( toate 
fiind implicite ). Procesul de atribuire este un proces de producere de sens. Găsirea sensului constă 
în atribuirea — subiectivă, dar nu arbitrară — unei cauze sau unui set de cauze pentru un eveniment 
sau un comportament observate. 

Ideea centrală este aceea că evenimentele şi conduitele rezultă sau se datorează unor forţe şi 
determinisme care emană fie din persoanele în cauză, fie din mediu. În primul caz vorbim despre 
cauzalitate internă sau factori dispoziţionali, în cel de al doilea, de cauzalitate externă sau factori 
situaţionali (de exemplu, eşecul la un examen este explicat fie prin apel la dispoziţii interne — este 
leneş, prost pregătit, etc., fie prin apel la situația externă — subiectele sunt foarte dificile, 
examinatorul sever). 


2. Teoria inferenţei corespondente a lui Jones şi Davis 

Inferenţă este un termen preluat din logică, unde are sensul de modalitate prin care se trece 
de la premise la concluzie. În acest caz premisele sunt comportamentele celorlalţi, iar concluzia este 
cea pe care o tragem în legătură cu determinanţii actelor acestora. Pe scurt, autorii încearcă să 
explice cum realizează oamenii inferenţe despre trăsături ale semenilor lor pornind de la acţiuni ale 
acestora. ( Oare cel care donează bani pentru o acţiune de binefacere este un altruist, ori cel care 
comite un act agresiv este o bestie ?). 

e Primul factor care ne influențează judecata este posibilitatea actorului ( cel pe care îl 
observăm ) de a alege un comportament sau altul. 

e Al doilea factor care intervine este gradul de expectaţie pe care-l avem faţă de conduita în 
cauză. Cu cât se depărtează mai mult de prescripțile rolului, cu atât mai personală şi mai 
relevantă este aceasta pentru observator. 

e  Înaaltreilea rând, în cadrul inferenţelor pe care le facem sunt mai relevante actele care nu 
par a duce la consecinţe favorabile pentru actor, ceea ce înseamnă că nu situaţia ci o 
dispoziţie individuală îl împinge pe acesta să dezvolte un anumit tip de comportament. 
Rezumând, cu cât actorul este mai liber în alegerea sa, cu cât este mai neconform 

comportamentul cu ceea ce se aşteaptă în mod normal şi cu cât mai indezirabile sunt urmările unei 
asemenea alegeri, cu atât mai mare va fi puterea inferenţei corespondente. 


3 Modelul covariației ( H.Kelly ). 
Dacă modelul anterior descris arată modul în care, pornind de la conduite oamenii realizează 
inferenţe în privinţa dispoziţiilor interne care le-au provocat, teoria lui Kelly ridică o altă problemă: 


comportamentul se poate datora nu doar factorilor interni ci şi celor situaţionali, externi. Cum se 
realizează distincția ? 

Conform autorului, oamenii fac atribuiri folosind un principiu al covaraţiei ; pe scurt, dacă 
ceva este cauza unui comportament acel ceva trebuie să fie prezent în toate situaţiile în care 
comportamentul se produce şi absent acolo unde nu se produce. Dacă informaţia provine din 
observaţii repetate, atunci observatorul va grupa informaţiile în trei categorii importante: 

- informație consensuală, care provine de la comportamentul unor persoane diferite aflate 

în aceeaşi situaţie; 

- informație distinctivă, care priveşte comportamentul unei aceleiaşi persoane în condițiile 

acțiunii unor stimuli diferiți; 

- informația consistentă, care dă seama de comportamentul unei persoane, în prezenţa 

unui singur stimul, dar de-a lungul timpului, în situații diferite. 

Conjugarea acestor trei tipuri distinct de informaţii, crede Kelly, îl conduce cu siguranţăn pe 
observator la atribuirea de dispoziţii stabile. Desigur, nu întotdeauna deţinem informaţii atât de 
amănunțite despre o persoană. Cel mai adesea trebuie să inferăm cauze ale comportamentului 
celuilalt pornind de la o singură observaţie, de la informaţie lacunară. În acest caz, mecanismul 
atribuirii suferă schimbări radicale, realizându-se prin ceea ce Kelly a numit scheme cauzale- 
credinţe sau chiar prejudecăţi pornind din experienţă, despre modul în care unele tipuri de cauze 
produc prin interacţiune un anume tip de efect. 


4. Erori în procesul atribuirii. 

a. Eroarea fundamentală de atribuire 

Numim eroare fundamentală de atribuire tendința ca, în judecarea comportamentelor 
celorlalți să subestimăm rolul situaţiei şi să supraestimăm rolul dispoziţiilor personale. 

b. Efectul actor — observator 

Cercetările au arătat că actorii tind să aribuie propriile lor comportamente unor cazâuze 
externe, în timp ce observatorii tind să atribuie aceleaşi comportamente unor cauze interne. 

O eroare înrudită cu eroarea actor — observator este cea legată de atribuirea cauzelor 
succesului sau eşecului. Astfel, succesul se datorează unor factori personali, iar eşecul unora 
situaționali (lucru de înţeles, dacă avem în vedere faptul că a ne menţine stima faţă de noi înşine 
constituie un mecanism important în ordinea adaptării). 

VII. Teoria disonanţei cognitive 
Vom vedea în partea a doua a cursului cum atitudinile se pot schimba ca urmare a persuasiunii. Dar, 
la nivelul persoanei avem de analizat una dintre teoriile care privesc schimbarea atitudinilor ca 
urmare a disonanţei resimţite de individul în cauză. De foarte multe ori oamenii se angajează în 
conduite care nu sunt consistente sau nu exprimă convingerile lor, de exemplu ca parte a unui rol 
social pe care trebuie să-l interpretăm la servici, sau pentru a nu-i nemulţumi pe ceilalți. Cum ne 
simţim însă, ca urmare a faptului că între convingerile şi comportamentul nostru nu există 
concordanţă şi ce se întâmplă ca efect al percepţiei acestei lipse de consistenţă ? 

Leon Festinger încearcă să explice aceste lucruri cu ajutorul teoriei disonanţei cognitive, 
înţeleasă ca o stare psihologică neplăcută resimţită de indivizi în momentul în care două cogniţii ale 
noastre în privinţa aceluiaşi obiect se află în conflict (este important de reţinut că deşi discordanţa 
poate surveni între două evaluări, între cunoştinţe şi evaluări sau între atitudine şi comportament, 
până la urmă incongruenţa este la nivel mental, deci cognitiv). De exemplu, există disonanţă între 
cunoaşterea faptului că fumatul este dăunător şi plăcerea pe care o resimt fumătorul, între a fi 
obligat de presiunea socialului să blamezi un anumit tip de comportament, pe care de altfel îl 
promovezi în viaţa particulară, între a investi timp şi efort pentru o activitate şi ceea ce simți când 
aceasta se dovedeşte inutilă şi lipsită de recompense, etc. Sursele de disonanţă pot fi multiple şi 
fiind vorba despre o stare neplăcută, indivizii vor căuta moduri de a reduce disonanţa. 

Să presupunem că suntem la regim şi tocmai am mâncat ceva nepermis — tort de ciocolată, de 
exemplu. Există următoarele posibilităţi: 

- schimbarea atitudinii — “ de fapt nu am nevoie să ţin regim” 


- schimbarea percepţiei asupra comportamentului — “nu a fost decât o feliuţă de tort” 
- adăugarea de cogniţii consistente — “ ciocolata este foarte hrănitoare şi reduce 


anxietatea” 

- minimizarea importanţei conflictului — “ nu contează că sunt peste greutatea admisă ca 
normă, în fond sunt oricum atrăgătoare” 

- minimizarea posibilităţii de alegere — “ nu puteam supăra gazda, care s-a străduit să ne 


facă acest desert “ 
După cum aţi observat starea de disonanţă nu duce neapărat la schimbarea atitudinii, acesta 
fiind doar unul dintre modurile de obţinere a consonanței, în rest producându-se o serie de 
destructurări şi restructurări cognitive, de justificări şi raţionalizări. 


VIII. Relaţiile interpersonale 


Cercetarea persoanei din punctul de vedere situaţional, punct de vedere propriu psihologiei 
sociale, implică urmărirea ei din perspectiva acţiunii pe care o exercită asupra altora şi a influenţei 
pe care o suportă de la aceştia, adică urmărirea ei din perspectiva interacțiunii. 

În forma sa primordială, interacţiunea psihosocială se realizează în cadrul relaţiilor 
interpersonale. 

În sens larg, relaţiile personale reprezintă orice legătură între indivizi sub forma perceperii, 
înţelegerii, evaluării şi preferării sau respingerii unei persoane de către o alta. 

În sens restrâns, relaţiile interpersonale designează uniunea psihică bazată pe o legătură 
inversă sau feed — back dezvoltat şi implicând minimum două persoane. 

Relaţiile interpersonale se caracterizează prin reciprocitate şi conştiinţa relaţiei. Într-o relaţie 
interpersonală, fiecare participant înglobează în câmpul conştiinţei lui atât pe el însuşi, cât şi pe 
partenerul său, precum şi elementele mediului comun. Comportamentul fiecărui participant devine 
stimul pentru comportamentul celuilalt, astfel încât ei se reglează reciproc. În procesul interacţional, 
participanţii se adaptează în permanenţă unul la celălalt (ceilalți). Totalitatea acestor fenomene 
poartă numele de câmp mutual împărtăşit. 


1. Sociabilitatea — bază a relaţiilor interpersonale 
Suportul relaţiilor psihosociale îl constituie o trebuință umană fundamentală — aceea a sociabilităţii, 
a faptului că pentru a-şi desfăşura viaţa normal individul are nevoie de relaţii cu semenii săi. 

Schutz găseşte trei aspecte ale trebuinţei de relaţionare : 

a. trebuința de incluziune — este primordială, apărând deja la copilul mic sub forma 
apetitului de comunicare, a dorinţei de a fi îngrijit, de a atrage atenţia, a fricii de a fi 
neglijat. 

b. nevoia de control — în funcție de particularităţile individuale, omul simte nevoia fie de a 
domina, fie de a fie de a fi controlat de către alții. 

c. Nevoia de afecţiune — reclamată mai ales în cuplul diadic. 


Câteva dintre tipurile de relaţii interpersonale care pot exista şi coexista sunt următoarele: 

- relații funcționale ( socio — profesionale ) 

- relații de intercomunicare 

- relații intercognitive 

- relații simpatetice sau preferenţiale. 

Desigur, analiza este făcută doar în scop didactic, pentru că real, oamenii funcționează 
simultan pe toate „palierele” personalităţii lor. 

Dintre aceste tipuri de relaţii ne vom opri asupra relaţiilor simpatetice sau preferenţiale, 
bazate pe criteriul opțiunii afective. 

Relaţiile simpatetice sunt structurate pe trei dimensiuni : atracţie, respingere, indiferenţă. 

J.L.Moreno, inventatorul sociometriei (aplicarea măsurii = metrum, la fiinta sociala = 
socius) vorbeşte despre existenţa a doi vectori: unul centrifug (ceea ce pleacă de la persoană) şi altul 


centripet (ceea ce vine spre persoană). Astfel, vectorul centrifug defineşte totalitatea sentimentelor 
de atracţie, respingere sau indiferenţă pe care un subiect le încearcă faţă de membri din anturajul 
său, iar vectorul centripet reprezintă totalitatea sentimentelor pe care persoana le suscită în ceilalți. 

Calcularea atracţiilor şi respingerilor pe care cineva le emite faţă de ceilalţi ne va da indicele 
expansivității sociale, iar numărul de atracţii şi respingeri primite ne va furniza indicele statutului 
social sau a integrării sociale a individului. Astfel, pornind de la relaţiile interpersonale, vom avea o 
gamă foarte largă de tipuri de relaţii — cele de reciprocitate ( în care fie că partenerii se atrag, fie că 
se respuing mutual), 

Situaţii de unilateralitate, în care sentimentele unei persoane nu sunt împărtăşite şi de 
cealaltă persoană, statute privilegiate, cum este cel al centralităţii, individul care suscită cele mai 
multe sentimente de atracţie, neutralitatea — desemnând un număr mare de reacții de indiferenţă pe 
care un individ la manifestă faţă de ceilalți sau izolarea, poziție ingrată, autoimpusă sau impusă de 
grup, relevată printr-un mare număr de sentimente de respingere îndreptate către un individ. 


2. Factori cu incidenţă asupra relaţiilor simpatetice 

Un prim factor este reprezentat de cadrul spaţial, de viaţă. Există o influență puternică a 
proximităţii spaţiale asupra modului în care se formează relaţiile simpatetice, fie ele amicale, fie de 
parteneriat erotic. În literatura de specialitate referitoare la cuplu, primul filtru în alegerea maritală 
este considerat filtrul proximității. 

Un al doilea factor care pare a avea importanţă este cel socio — economic. Multe contacte 
sunt favorizate de reţeaua de status — roluri sociale. Indivizii ale căror statute corespund este 
probabil că frecventează aceleaşi cercuri, au aceleaşi tipuri de activităţi, se supun aceloraşi cutume 
sociale. 

Nu în ultimul rând factorii axiologici, sistemele de norme şi valori împărtaşite reprezintă 
importante fundamente pentru relaţiile simpatetice. 


3. Teorii privind atracţia interpersonală : 
1.Un prim grup de teorii consideră recompensa ca bază a atracției interpersonale, prin trei 
modalități principale : 
a. O persoană care manifestă faţă de noi grijă, suport, afecţiune. 
b. O persoană ale cărei caracteristici — frumuseţe, inteligenţă, farmec - ne recompensează 
c. O persoană prin intermediul căreia putem accede la recompensă 


4. Teoria echilibrului — F.Heider — postulează faptul că oamenii simt nevoia unei 
consistenţe, unui echilibru atât în cogniţiile, cât şi în sentimentele şi relaţiile lor sociale. De aceea, 
relaţiile echilibrate sunt percepute ca gratifiante, iar cele neechilibrate ca neplăcute. Echilibrul este 
dat de reciprocitatea dintre ceea ce dăm şi ceea ce primim într-o relaţie. Exemplul cel mai elocvent 
al unei astefl de relaţii gratifiante, echilibrate este prietenia. Prietenia poate fi considerată relația 
psihosocială de durată dintre două ființe umane, rezultat al alegerii libere şi bazate pe afecţiune, 
încredere şi preţuire mutuală. 

Caracteristici ale acestui tip de relaţie sunt : 

- are în centrul ei afectivitatea şi prețuirea reciprocă, fiind o relaţie autentică între două 

persoane egale, dincolode condiţia socială sau de altă natură. 

- reprezintă o relaţie de durată — simpatile ocazionale neputând fi cuprinse în această 

categorie. 

- se bazează pe acordarea de sprijin moral, susținere şi apărare mutuală. 

- respectul reciproc face ca, chiar în condiţiile existenţei unor tensiuni, conflicte, acestea 

să poată fi depăşite. Mai mult, prietenii sunt dispuşi să-şi ierte greşelile, dar nu 
condescendent ci cu înţelegerea felului unic de a fi şi a se manifesta al celuilalt. 

NDNA 


TESTE DE AUTOEVALUARE 


1. Psihologia socială studiază : 

societatea, sub aspectul structurii si functionării sale 
individul, sub aspectul functionării sale psihologice 
interactiunea dintre psihologic si social 
interactiunea dintre individ si societate. 


o căii = iti 


2. Oponentul gândirii lui Tarde este: 
a G. le Bon 

b. E. Durkheim 

c J.Piaget 


3. Statutul reprezintă ansamblul comportamentelor : 


a. la care sunt îndreptătit să mă astept din partea altora 
b. la care ceilalti sunt îndreptătiti să se astepte din partea mea 
c. la care ceilalti nu s-ar astepte, cunoscându-mă în viata de zi cu zi. 


4. Rolul este: 
a. sinonimul statutului 
b. omonimul statutului 
c. reversul statutului 
d. notiune corelativă celei a statutului 


S 5. Trebuinta de relationare cunoaste următoarele aspecte: 
a. trebuinta de control 

b. trebuinta de incluziune 

c. trebuinta de afectiune 

d. trebuintele sexuale 

e. trebuinta de statut. 


6. Următorii factori generează agresivitatea: 
a. aglomeratia 

b. fumul de tigară 

c. timpul frumos 

d. apatia 


e. mirosurile neplăcute 
f. abulia 


a 7. Două dintre conditiile necesare pentru a defini un comportament ca prosocial sunt : 
a. să existe libertatea alegerii 

b. comportamentul să fie retribuit 

c. comportamentul să fie motivat extrinsec 

d. să existe intentia de a ajuta 

e. să existe un martor al comportamentului 


8. Există disonantă cognitivă atunci când : 
doi indivizi sunt în conflict cu privire la acelasi obiect 
doi indivizi sunt în conflict cu privire la aceeasi idee 
există două sentimente ale nostre aflate în conflict 
două cognitii se află în conflict. 


an = ta 


9. Numim eroare fundamentală de atribuire : 
a. tendinta de a-i judeca pe toti cei cu care venim în contact 
b. tendinta dea atribui cauzele succesului în interior si pe cele ale esecului în 
exterior 
c. tendinta de a supraestima în explicarea comportamentului unei persoane factorii 
interni, dispozitionali, în defavoarea celor externi, situationali. 
d. tendinta dea atribui propriul comportament unor cauze externe 


10.Relatiile simpatetice se mai numesc si : 


a. socio — profesionale 
b. functionale 
c. comunicationale 
d. preferentiale 
e. cognitive 
11.Teoria atribuirii opereză cu următoarele concepte : 
a. actor 


b. observator 
c. manipulare 
d. influentă 
e. inferentă 


12.Nivelele de studiu al psihologiei sociale sunt : 
grupurile mici, grupurile mari, societatea 
persoana, relatiile interpersonale, grupurile mici, grupurile mari 
persoana, relatiile interetnice, grupurile mari. 
persoana, relatiile interpersonale, grupurile de muncă. 


anor 


13.Citatul ,„ Punctul de vedere psihosocial există. El se traduce printr-o lectură ternară a 
faptelor si a relatiilor” apartine lui: 
a. S.Moscovici 
b. T.Herseni 
c. Gustav LeBon 


14.Indicele statutului sociometric este dat de : 
a. numărul alegerilor primite 


b. numărul alegerilor emise 
c. numărul respingerilor emise 
d. numărul respingerilor primite. 


15. Asertiunea “Cunoasterea de sine este dată de feedbackul pe care îl primim de la cei 
din jur cu privire la la propria noastră persoană” face parte din : 
teoria comparăii sociale 
teoria interiorizării rolurilor 
teoria evaluării reflectate 


teoria autoperceptiei 


[= căii = iti 


